**SIA Latvijas labumi Distances līgums**

**SIA Latvijas labumi**, reģ.Nr.40103907024, juridiskā adrese: Mazā pils iela 6-2,Rīga, kā interneta veikala Viensēta, turpmāk saukts E veikals, preču pārdevējs, turpmāk saukts Pārdevējs, no vienas puses,

un **persona, kas veic pasūtījumu E veikalā**, turpmāk saukta Pircējs, no otras puses,

noslēdz šāda satura distances līgumu.

1. **Līguma priekšmets**

Pārdevējs apņemas pārdot un piegādāt Pircējam preces atbilstoši Pircēja pasūtījumam E veikalā.

1. **Preču cena, piegādes un samaksas kārtība**
	1. Preču cenas E veikalā izveidotajā pasūtījumā tiek norādītas eiro (EUR) ar iekļautu PVN. Preces Pircējam tiek pārdotas par cenu, kas ir spēkā E veikalā pasūtījuma veikšanas brīdī.
	2. Pircējs veic preču pasūtīšanu E veikalā, norādot pasūtamo preču veidu un daudzumu. Pircējam ir iespēja veikt apmaksu par preci, lietojot Interneta veiklā iestrādātos maksājuma rīkus vai apmaksājot pārdevēja sagatavoto un Pircējam pa e-pastu nosūtīto rēķinu.
	3. Rēķins tiek sagatavots elektroniski un ir derīgs bez paraksta.
	4. Pircējam par pasūtītajām precēm un piegādi ir jāsamaksā pasūtījuma veikšanas brīdī. Tikai saņemot samaksu par precēm un piegādi, pasūtījums tiek izpildīts un noteikts preču piegādes termiņš. Samaksa uzskatāma par veiktu, kad visa maksājuma summa ir saņemta Pārdevēja bankas kontā. Preču un piegādes cenā ir iekļauts PVN.
	5. Pārdevējs nodrošina preču piegādi:
		1. Bez maksas – veikalā Viensēta (Mazā pils iela 6, Rīga);
		2. Par maksu (atbilstoši cenrādim E veikalā), izmantojot Omniva vai DPD pakalpojumus atbilstoši Pircēja izvēlei.
	6. Preču piegādes termiņi norādīti E veikala sadaļā Piegāde atkarībā no Pircēja izvēlētā piegādātāja.
	7. Pircējs nes pilnu atbildību par Pasūtījumā norādītās informācijas pareizību.
	8. Pārdevējs rūpēsies, lai Pircēja pasūtījums tiktu izpildīts pilnībā, taču to nevar garantēt. Ja noliktavā nav pasūtīto preču vai to nav pietiekamā daudzumā, Pārdevējam ir tiesības preces nepiegādāt vai piegādāt mazāku preču daudzumu.
	9. Ja Pārdevējs piegādāja Pircējam preci nepietiekamā daudzumā un piegādāto preču summa ir mazāka nekā Pircējs ir apmaksājis, tad Pircējam tiek atgriezta starpība par nepiegādāto preci.
2. **Preču garantija**
	1. Precēm tiek piešķirta preces ražotāja garantija, kas noteikta attiecīgajos tiesību aktos. Ja Pircēju neapmierina preces kvalitāte, Pircējam ir jāinformē Pārdevējs, lai tas varētu sazināties un informēt preces ražotāju.
3. **Atteikuma tiesības**
	1. Pircēja tiesības un pienākumi
		1. Pircējam ir tiesības atteikties no preces 14 kalendāro dienu laikā no Preces saņemšanas brīža, informējot Pārdevēju par to rakstveidā (veidlapa ir pieejama E veikala sadaļā Privātums vai pēc pieprasījuma tiek nosūtīta uz Pircēja e pastu).
		2. Pircēja pienākums ir 7 dienu laikā pēc atteikuma nosūtīšanas atdot preci Pārdevējam (veikalā Viensēta, Mazajā pils ielā 6, Rīgā).
		3. Pircējam ir pienākums segt visus izdevumus, kas radīsies saistībā ar preces nosūtīšanu atpakaļ Pārdevējam.
		4. Pircējs nevar izmantot atteikuma tiesības, ja prece ir izgatavota tieši pēc Pircēja norādījumiem un ir nepārprotami personalizēta.
		5. Pircējam ir tiesības atgriezt preci Pārdevējam, ja:
			1. iegādātā prece ir bojāta;
			2. sniegtā informācija par preci ir bijusi nepietiekama vai maldinoša;
			3. prece neatbilst normatīvo aktu prasībām.
		6. Pircējs ir atbildīgs par visiem preces bojājumiem, kas radušies preces atpakaļatdošanas laikā.
	2. Pārdevēja tiesības un pienākumi
		1. Pārdevējs ne vēlāk kā 30 dienu laikā no pircēja rakstveida iesnieguma saņemšanas dienas, atmaksā Pircējam pirkuma summu par preci (izņemot piegādes izdevumus);
		2. Pārdevējam ir tiesības neatgriezt naudu, ja:
			1. prece ir lietota;
			2. precei nav visi oriģinālie dokumenti;
			3. prece neatrodas oriģinālā iepakojumā;
			4. prece nav atgriezta prece tās pilnā komplektācijā;
			5. precei ir vizuāli bojājumi;
			6. precei bojāts iepakojums;
			7. kamēr Pircējs nav atgriezis preci E-veikala faktiskajā adresē: Mazajā pils ielā 6, Rīgā.
4. **Privātums**
	1. Iepērkoties E veikalā, Pircējs apliecina, ka ir iepazinies un piekrīt, ka viņa sniegtie dati tiek izmantoti, lai Pārdevējs varētu pieņemt/noformēt Pircēja pasūtījumu un veikt preču piegādi.
	2. Iepērkoties E veikalā, Pircējs piekrīt, ka tam uz norādīto e-pastu tiks izsūtīti paziņojumi, kas saistīti ar Pircēja pasūtījuma apstrādi, savukārt uz mobilo tālruni – paziņojumi, kas saistīti ar pasūtījuma piegādi.
5. **Strīdi**
	1. Sūdzības par ar pirkumu saistītiem jautājumiem lūdzam iesniegt elektroniski, nosūtot uz elektroniskā pasta adresi latvijaslabumi@inbox.lv vai rakstveidā, nosūtot uz: SIA Latvijas labumi, Mazā pils iela 6-2, LV-1050. Visas sūdzības tiks izskatītas 7 darba dienu laikā no sūdzības saņemšanas dienas, atbildi nosūtot uz sūdzībā norādīto saziņas adresi.
	2. Visi strīdi tiek izskatīti LR normatīvo aktu noteiktajā kārtībā – pārrunās vai tiesā.
6. **Kontaktinformācija**
	1. Kontaktinformācija pieejama E veikala sadaļā Kontakti.
	2. Distances līgums pieejams E veikala sadaļā Privātums.